2. behandling af Budget 2015-18 
Sagsfremstilling 
174.     2. behandling af Budget 2015-18 - Åbent 
  
  
SAGENS INDHOLD 
Ifølge lov om kommunernes styrelse skal Økonomiudvalget udarbejde et forslag til årsbudget med budgetoverslag 
for de følgende år. Budgettet skal vedtages endeligt inden 15. oktober 2014, og budgetforslaget skal behandles i 
Byrådet to gange med mindst tre ugers mellemrum. 
  
Budgetforslag 2015-18 blev 3. september 2014 sendt i høring blandt de høringsberettigede brugerbestyrelser, 
MED-udvalg mv. Byrådet 1. behandlede budgetforslaget 9. september 2014 og oversendte budgetforslaget til 2. 
behandling. 
  
Fristen for fremsendelse af høringssvar var 17. september 2014, og der er indkommet 84 høringssvar til 
budgetforslaget. Høringssvarene samt et kort resumé er fremsendt til Byrådets medlemmer. Høringssvarene er 
ligeledes offentliggjort på kommunens hjemmeside. 
  
Efter udarbejdelsen af Budgetforslag 2015-18 har Økonomi og Løn udarbejdet forslag til en række tekniske 
ændringer, som er nærmere beskrevet i notatet ’Tekniske ændringer til budgetforslag 2015-18’ af 22. september 
2014. Notatet er vedlagt som bilag. Økonomi og Løn har endvidere udarbejdet generelle bemærkninger til 
forudsætningerne for budgetlægningen. De generelle bemærkninger er vedlagt som bilag. 
  
VURDERING 
22. september 2014 blev der afholdt politisk forhandlingsmøde, hvor bl.a. høringssvarene til budgettet blev 
gennemgået. På baggrund heraf blev der indgået ’Aftale om budget 2015-18’ mellem alle Byrådets medlemmer. 
Aftalen er vedlagt som bilag. 
  
INDDRAGELSE/KOMMUNIKATION 
Institutioner, foreninger, MED-udvalg mv. havde i april måned 2014 mulighed for at fremsende forslag til budgettet for 
2015-18. 
  
Efter Byrådets budgetseminar 21.-22. august 2014 blev kommunens ledere og medarbejderrepræsentanter 
orienteret om status på budgetarbejdet. 
  
 
Byråd 
7. oktober 2014 
Sagsnr. 710-2014-
103 
Dok.nr. 710-2014-
220739 
Sagsbehandler 
DPSVE 
  
Tidl. politisk behandling 
BY, 09.09.14, pkt. 156 
Forventet sagsgang 
ØK, BY 
Lovgrundlag 
Lov om kommunernes styrelse 
Budgetforslaget 2015-18 har været sendt i høring hos brugerbestyrelser, MED-udvalg mv., og som led i 
høringsfasen er der i uge 37 afholdt to borgermøder. 
  
Endelig er der i løbet af budgetprocessen blevet lagt relevant materiale på kommunens hjemmeside. 
  
ØKONOMISKE KONSEKVENSER 
Aftale om budget 2015-18 er baseret på følgende skatte- og afgiftssatser: 
· Beskatningsprocent, kommuneskat: 25,7 
· Beskatningsprocent, kirkeskat: 1,02 
· Grundskyldspromille: 24,32 
· Dækningsafgift offentlige ejendomme: 12,16 promille af grundværdierne og 8,75 promille af forskelsværdierne 
  
Budgetaftalen bygger på, at Favrskov Kommune anvender statsgarantien for udskrivningsgrundlaget for skatterne 
samt udligning og statstilskud. Af notatet ’Tekniske ændringer til budgetforslag 2015-18’ af 22. september 2014 
fremgår overvejelser om valg mellem det statsgaranterede udskrivningsgrundlag og selvbudgettering af skatter samt 
udligning og statstilskud. 
  
Budgetaftalen indebærer et overskud på den ordinære drift på 92,7 mio. kr. i 2015, mens overskuddet i 
budgetoverslagsårene er ca. 60 mio. kr. årligt. 
  
Anlægsbudgettet på det skattefinansierede område udgør i alt 176,7 mio. kr. i 2015. Hertil kommer bl.a. udgifter til 
grundkapitalindskud, fremrykkede aktiviteter mv. svarende til ca. 25 mio. kr., således at den samlede anlægsramme 
udgør ca. 200 mio. kr. i 2015. 
  
I budgetaftalen er der indarbejdet en lånoptagelse på 47,5 mio. kr. i 2015. Lånoptagelsen vedrører primært 
energibesparende foranstaltninger i form af ESCO-projekter samt energibanken. I 2015 er der budgetteret med 
afdrag på lån på 19,8 mio. kr. 
  
Budgetaftalen medfører et forbrug af kassebeholdningen på 47,7 mio. kr. i 2015 og et samlet kasseforbrug på 164,3 
mio. kr. i de fire budgetår. 
  
Budgettet er baseret på indtægter fra opkrævning af takster på række områder. Taksterne er enten fastsat af 
Byrådet eller ved lov. Oversigten over takster i 2015 er vedlagt som bilag. 
  
Endelig indeholder budgetaftalen også Byrådets langsigtede økonomiske målsætninger vedr. størrelsen af 
kassebeholdning, gæld, anlægsniveau samt overskud på den ordinære drift. 
  
INDSTILLING 
Direktøren for Job og Økonomi indstiller til Byrådet: 
  
1. At de foreslåede tekniske ændringer, herunder det statsgaranterede udskrivningsgrundlag, godkendes. 
2. At ’Aftale om budget 2015-18’ godkendes. 
3. At ’Takstoversigt 2015’ godkendes. 
  
BESLUTNING 
  
Økonomiudvalget, 29. september 2014: 
Fraværende: Herman Andersen 
  
Indstilles godkendt med den tilføjelse, at den tekniske budgetpulje til overførsel mellem årene på 10 mio. kr. i 2015 i 
Aftale om budget 2015-18 øges til 17,0 mio. kr., og at de kortfristede poster samtidig ændres fra -2,2 mio. til -9,2 
mio. kr. i 2015. 
  
Bilag 
  
  
  
  
Byråd, 7. oktober 2014: 
Fraværende: Ingen 
  
Godkendt. 
Aftale om budget 2015-18, 23. september 2014 
710-2014-213444 
Budgetforslag 2015-18, 2. september 2014 
710-2014-199694 
Tekniske ændringer til budgetforslag 2015-18 
710-2014-208099 
Langsigtede økonomiske målsætninger 
710-2014-216420 
Generelle bemærkninger - Byrådets 2. 
behandling 
710-2014-216802 
Takstoversigt 2015 - 2. behandling 
710-2014-205387 
